Nils Hertzberg (sorenskriver)

Det er flere som heter Nils Hertzberg

Nils Christian Egede Hertzberg (født 20. januar 1866 i Asker, død 5. mai 1940 i Oslo)Dødsdato er hentet fra Kanny Eik, «Gudbrand Onsum og hans etterslekt», Årsskrift 1999, Romsdals sogelag var en norsk jurist og redaktør av Romsdals Tidende som ble utgitt fra 1892 til 1916. Hertzberg var ordfører i Molde 1908–10 og 1914–16.
 Biografi 
Han var sønn av den senere statsråd Nils Hertzberg (1827–1911) som var av slekten Hertzberg og lærer ved Asker seminar da sønnen ble født.  Mora het Martha Cathrina Marie Clauson (1844–1928).  

Etter examen artium fra Aars og Voss' skole i 1883 og cand.jur. i 1888, ble han i 1889 dommerfullmektig hos sorenskriveren i Romsdal, fra 1891 sakfører i Molde og fra 1893 høyesterettsadvokat. Samme år giftet han seg med Gudrun Onsum fra Veblungsnes. I 1898 ble han redaktør av Romsdals Tidende''.  Hans advokatkontor brant bort under bybrannen i 1916. Han ble sorenskriver i Romsdal 1919 og fra 1926 til 1936 var han sorenskriver i Nord-Jarlsberg, bosatt i Holmestrand.Hertzberg, Nils i Hvem er Hvem, 1930.  I 1932 utga han ei slektsbok om Hertzberg (slekt).

 Verv 
Nils Christian Egede Hertzberg engasjerte seg på mange felter i samfunnet. Han var kommunestyrerepresentant i Molde i 1898–1901 og 1905–07 og ordfører 1908–10 og 1914–16. Han hadde en rekke kommunale verv i Molde, og etter bybrannen der i 1916 fikk han en hedersgave av kommunen og befolkningen for sin innsats. Han var medlem av Molde Sparebanks direksjon,  Den norske sakførerforenings hovedstyre, jernbaneforeningen og reiseforeningen i Møre og Romsdal. Han hadde flere tillitsverv innen idrettsforeningen og var skidommer i 35 år. 

 Bibliografi 


 Referanser 

Kategori:Norske advokater
Kategori:Norske dommere
Kategori:Sorenskrivere
Kategori:Norske redaktører
Kategori:Ordførere i Molde
Kategori:Personer fra Asker kommune